open-index/open-wikipedia-markdown huggingface dataset:
Kreta

**Kreta** (Grieks: Κρήτη; *Kriti* of *Krētē*) is die Griekse eiland met die grootste bevolking en oppervlakte, naamlik 8&nbsp;336&nbsp;km². Dit is die vyfde grootste eiland van die Middellandse See en die grootste van Griekeland. Kreta lê aan die suidpunt van die Egeïese See, sowat 100&nbsp;km van die Peloponneso.

[duimnael|links|[Nasa-satellietbeeld van Kreta]]
Kreta is een van die 13 periferieë van Griekeland en beslaan dieselfde oppervlakte as die streek Kreta van voor die administratiewe hervormings van 1987. Dit maak 'n belangrike deel uit van die ekonomiese en kulturele erfenis van Griekeland; hoewel dit unieke kulturele kenmerke het (soos Kretensiese musiek en sy eie dialek) beskou Kretensers hulself as Grieke.

Heraklion is die grootste stad en hoofstad van Kreta. Die eerste ware Westerse beskawing – die Minoïese beskawing – het sy oorsprong op hierdie eiland gehad. Die ruïnes van Knossos, 'n florerende stad in 1500 v.C., kan vandag nog gesien word. Knossos is omstreeks 1400 v.C. verwoes, waarskynlik deur seerowers, en die beskawing op die eiland is uitgewis. In Kreta was die sentrum van die Minoïese beskawing (omstreeks 2700–1420&nbsp;v.C.), die eerste gevorderde beskawing in Europa. In sy lang geskiedenis was Kreta verskeie kere in die hande van omstrede oorheersers, onder andere die Romeine, die Venesiërs en die Turke.

## Verwysings 
## Bronnelys 
*  *Kennis*, 1980, , volume 3, bl. 452
Chongqing

**Chongqing** (Chinees: 重庆市, pinyin: *Chóngqìng*, [ʈʂʰʊ̌ŋtɕʰîŋ]) is 'n stad in China en met 'n bevolking van 31&nbsp;442&nbsp;300 die grootste munisipaliteit ter wêreld. Chongqing is 'n munisipaliteit in Sentraal-China.

## Eksterne skakels 
*  Amptelike webwerf van die Munisipaliteit Chongqing
Estcourt

**Estcourt** is 'n dorp in die weste van KwaZulu-Natal, Suid-Afrika. Die dorp lê 1&nbsp;196&nbsp;m bo seevlak in die heuwelagtige landskap wat die meeste van die KwaZulu-Natal Middeland oorheers. Die Drakensberg lê ongeveer 40&nbsp;km wes van die dorp. In 2011 het die dorp 'n bevolking van 22&nbsp;000 gehad.

## Geskiedenis 
Toe die pad vanaf Durban na Johannesburg nog net 'n ou waspoorpad was het die pad die Boesmansrivier hier by die drif naby Estcourt oorgesteek. Gou het 'n herberg en 'n winkel verrys gevolg deur 'n smidswinkel. In die 1840's is 'n militêre pos bygevoeg. 'n Dorp is hier by die drif uitgelê op 7 Januarie 1848 en was eers bekend as Boemansdrif. In 1863 is die dorp tot Escourt herdoop ter ere van Thomas Escourt.

In 1873, na die opstand van Langalibalele, was Fort Durnford net bo die Boesmansrivierdrif gebou. Deesdae is die fort 'n museum.

## Distrik 
Die distrik is 3 550&nbsp;km2 groot, waterryk en is goeie bees- en suiwelwêreld. Mielies is die belangrikste gewas wat verbou word. Daar is 'n groot varkverwerkings- en verskeie ander vervaardigingsaanlegte in die dorp.

## Sien ook 
* Lys van dorpe in Suid-Afrika

## Verwysings 
## Bronne 
* Ensiklopedie van Suidelike Afrika, Eric Rosenthal, 1967.
* Op Pad in Suid-Afrika. B.P.J. Erasmus. 1995.
Jewgeni Woetsjetitsj

**Jewgeni Wiktorowitsj Woetsjetitsj** (Russies Евгений Викторович Вучетич; wetenskaplike transliterasie *Evgenij Viktorovič Vučetič*; *&nbsp;28 Desember 1908 in Jekaterinoslaf, Russiese Ryk, tans Oekraïne; † 12 April 1974 in Moskou) was 'n bekende Sowjet-beeldhouer en kunstenaar. In 1967 is hy as "Held van die sosialistiese arbeid" vereer nadat in 1959 reeds die status van "Volkskunstenaar van die Unie van Sosialistiese Sowjet-republieke" aan hom toegeken is. Woetsjetitsj het veral met sy groot heroïese monumente, wat in 'n allegoriese styl ontwerp is, bekendheid verwerf.

Woetsjetisj was van Montenegrynse en (van moederskant) Franse afkoms en is in Jekaterinoslaf, die huidige Dnipropetrofsk in Oekraïne gebore. Hy was een van die leidende verteenwoordigers van die Sosialistiese realisme en is met talle toekennings bekroon, waaronder die Lenin-prys (1970), die Stalin-prys (vyf keer), die Orde van Lenin (twee keer) en die Orde van die Groot Vaderlandse Oorlog (tweede klas). 

## Werke 
* Sowjet-monument in die Treptower Park te Berlyn (1949)
* *Swaarde tot ploegskare* voor die Verenigde Nasies se hoofkwartier in New York (1957)
* Skulptuur van Feliks Dserzjinski op die Loebjanka-plein in Moskou (1958; in 1991 tydens die Augustus-staatsgreep gesloop)
* *Moeder Tuisland roep* op die Mamajef-heuwel in die huidige Wolgograd (1963–67)
* Grootste *Lenin-standbeeld* ter wêreld by die Wolga-Don-kanaal suid van die huidige Wolgograd (1970–73)
* *Moeder Tuisland* in Kiëf (begin in 1972, geopen in 1981)

## Galery 

Lêer:RR5110-0092R Silver 2-ruble coin commemorating the 100th anniversary of the birth of Yevgeny Vuchetich.png|Russiese 2 roebel-silwergedenkmunt wat ter geleentheid van Jewgeni Woetsjetitsj se 100ste verjaardag uitgereik is
Lêer:Berlin Treptow Ehrenmal 07.jpg|Sowjet-monument in Berlyn
Lêer:Swords-Plowshares.jpg|„Swaarde tot ploegskare“ in New York
Lêer:Berlin-alt-treptow sowjetisches-ehrenmal 20050321 818.jpg|„Moeder Tuisland roep“ in Berlyn-Treptow

## Eksterne skakels 
* Biografie op *peoples.ru* (in Russies)
* Inskrywing in die leksikon im Lexikon *Kunstenaars van Rusland* (in Russies)
.gt

100px|regs|

**.gt** is die agtervoegsel van domeinname van Guatemala.

## Sien ook 
* Lys van Internettopvlakdomeine
* ISO 3166-2:GT

## Eksterne skakels 
* IANA se whois-gegewens vir .gt
* Domeinregistrasie vir .gt
.gu

100px|regs|

**.gu** is die agtervoegsel van domeinen van webtuistes in Guam.

## Sien ook 
* Lys van Internettopvlakdomeine
* ISO 3166-2:GU

## Eksterne skakels 
* IANA se inligting
.gy

100px|regs|

**.gy** is die topvlakdomein van Guyana.

## Sien ook 
* Lys van Internettopvlakdomeine
* ISO 3166-2:GY

## Eksterne skakels 
* IANA se WHOIS-inligting vir .gy
Pelasgers

[duimnael|regs|250px|'n Kaart van die eertydse woongebiede van die Pelasgers, soos dit deur antieke skrywers vermeld is. Volgens die [Griekse mitologie was ene Pelasgos die voorvader van die Pelasgers, en hy sou volgens die antieke Grieke ook die eerste man wees.]]
Die benaming **Pelasgers** (Grieks: **Πελασγοί**, *Pelasgoí*, enkelvoud **Πελασγός**, *Pelasgós*) is deur sekere antieke Griekse skrywers gebruik om te verwys na bevolkings wat die Hellene in Griekeland voorafgegaan het, " 'n omvattende term vir enige antieke, primitiewe en vermoedelik inheemse mense van die Griekse wêreld." Oor die algemeen het "Pelasger" die betekenis aangeneem van bykans al die inheemse bewoners van die Egeïese lande en hul kulture voor die opkoms van die Griekse taal. Dit het nie 'n eksklusiewe betekenis nie, maar benodig spesifisering indien ander konnotasies daaraan geheg word. Tydens die klassieke periode, het enklawes wat so benoem word oorleef in verskeie liggings in die Griekse vasteland, Kreta en ander streke van die Egeïese See. Bevolkings wat as "Pelasgiaans" aangedui word, het 'n taal of tale gebesig, wat in hul eie tyd nie as Grieks beskou is deur die Grieke nie, selfs al is die Pelasgers deur sekere antieke skrywers voorgehou as Grieke. Ook, volgens 'n oorgelewerde tradisie, was groot dele van Griekeland eens Pelasgiaans, voor die Hellenisering daarvan. Hierdie gebiede val oorwegend binne die etniese streke wat teen die 5de eeu v.C. geag is as behorend aan antieke Griekse sprekers wat as Ioniërs aangedui is.

Die klassifikasie van die Pelasgerse taal (of tale), wat slegs bekend is weens die nie-Griekse elemente in antieke Grieks en onderskeibaar is in sekere plekname, hetsy een of meer Pelasgerse tale ter sprake is, en die verwantskap van Pelasgers met voorhistoriese Helleens, is veelbewoë vrae wat nog nie afdoende beantwoord is nie. Dié studierigting is gemik op bykomende getuienis wat die gapings mag aanvul. Baie teorieë is al voorgestel, met wisselende byval. Sekere daarvan bevat die vooroordele van eietydse nasionalistiese kwessies, wat afbreuk doen aan die objektiwiteit daarvan.

Argeologiese opgrawings van die 20ste eeu het artefakte blootgelê in gebiede wat tradisioneel bewoon is deur die Pelasgers, soos Thessalië, Attika en Lemnos. Argeologiese ondersoeke by Sesklo en Dimini het Pelasgerse materiaal aan die lig gebring wat beskryf is as Laatsteentyds; andere sien die Pelasgerse materiaalkultuur as "Middelhelladies" of selfs as die "Laathelladiese" kultuur van Miceense Griekeland, waar die vondse van bondige inskripsies reeds aanduibaar in 'n vroeë Griekse vorm is. Selfs die konnotasies wat getref word tussen argeologiese materiaalgetuienis en linguistiese kultuur word bevraagteken deur Walter Pohl en ander moderne kenners van etnogenese.

## Verwysings 
## Sien ook 
* Filistyne
* Seevolke
Salvador da Bahia

**Salvador da Bahia** (Portugees: [sawvaˈdoʁ], letterlik: "verlosser van die baai") is die derde grootste stad in Brasilië en die hoofstad van die deelstaat Bahia. Dit is aan die Allerheilige-baai in die ooste van die land geleë. Die voormalige Portugese naam *São Salvador da Bahia de Todos os Santos*, wat "Heilige Verlosser van die Allerheilige-baai" beteken, verwys na die datum van sy ontdekking (1 November 1501) deur die Portugese seevaarder Gaspar de Lemos en sy destydse vergissing – hy het die Allerheilige-baai as 'n riviermonding beskou.

duimnael|links|'n Uitsig oor Salvador da Bahia
Salvador da Bahia het in die tydperk tussen 1501 en 1763 as die administratiewe hoofstad van Brasilië gedien en hierdie funksie daarna aan Rio de Janeiro aan die suidkus van die land afgestaan. Salvador da Bahia se huidige stadsgebied het 2,9 miljoen inwoners, terwyl sowat 3,9 miljoen mense in die metropolitaanse gebied van Salvador woon (2020).

Die historiese stadskern Salvador da Bahia is in 1985 deur Unesco as 'n wêrelderfenisgebied gelys.

Die Nederlandse Wes-Indiese Kompanjie het hierdie stad in 1624 verower onder leiding van Jacob Willekens. Destyds was Bahia die hoofstad van Portugees-Brasilië. Die stad is een jaar later egter reeds herower deur die Portugese.

Salvador da Bahia se Arena Fonte Nova is tydens die FIFA Sokker-Konfederasiebeker in 2013, FIFA Sokker-Wêreldbekertoernooi in 2014 en Olimpiese Somerspele 2016 vir wedstryde gebruik. Dit sal ook een van die Brasiliaanse gasheerstede tydens die Vrouesokkerwêreldbeker 2027 wees.

## Eksterne skakels 
*  
*  Amptelike webwerf
*   Amptelike Unesco-bladsy
*
Proletkult

duimnael|Die Moskouse Morozowa-paleis het as Proletkult se hoofkwartier gedien
**Proletkult** is 'n Russiese afkorting van *пролетарская культура* (*proletarskaja kultura* - proletariese kultuur). Die term verwys na 'n kultuur-rewolusionêre beweging van die Russiese Oktoberrewolusie wat as 'n federasie van plaaslike kultuurverenigings en avantgarde-kunstenaars gevestig is en sy invloed veral in die visuele, literêre en die dramatiese kunste laat geld het. 

Met die destydse Petrograd as sy bakermat, het hierdie beweging tussen 1917 en 1925 pogings onderneem om 'n kultuur van die nuwe heersende proletariese klas te skep wat geensins meer aan burgerlike invloede blootgestel sou wees nie. Proletkult het hom vir die radikale verandering van bestaande kunsvorme en die skepping van 'n nuwe rewolusionêre werkersklas-estetiek beywer wat sy inspirasie in die bou van 'n nuwe industriële samelewing in 'n voorheen agterlike en agrariese Rusland gevind het.

In kennisteoretiese opsig het aanhangers van Proletkult 'n radikale standpunt-teorie ingeneem. Hul hoofteoretikus was Aleksander A. Bogdanof (1873-1923), naas ander beduidende verteenwoordigers soos Anatoli W. Loenatsjarski (1875-1933), Aleksei Gastef, Fjodor Kalinin en Michail Gerassimof. Ten opsigte van die beeldende kunste was aanvanklik die konstruktivisme rigtingwysend, terwyl musiek en literatuur veral deur die Futurisme beïnvloed is.

## Eksterne skakels 
;Eietydse literatuur
*  Spiegel Online: *Proletkult*. Uittreksel uit: Arthur Holitscher: *Drei Monate in Sowjet-Rußland*. Berlin: S. Fischer 1921
;Proletkult in Oostenryk
*  *Literatuur, kuns en kultuur in Oostenryk tussen die wêreldoorloë: Proletkult*
;Oekraïense Internet-ensiklopedie
*  *Proletkult*
Staatsman

'n **Staatsman** of **staatsvrou** is gewoonlik 'n politikus of ander gesiene publieke persoonlikheid wat oor 'n lang en gerespekteerde loopbaan in politiek of regering op nasionale en internasionale vlak beskik. Die toekenning van sodanige eretitel word dikwels oorgelaat aan ondersteuners of kommentatore. Wanneer politici aftree, word dikwels na hulle  as *ouerstaatsmanne* verwys.

Staatsmanskap suggereer ook 'n leierskapskwaliteit wat mense organisatories saambring, en van ouerskap, 'n gees van sorgsaamheid jeens andere en vir die geheel.

Die woorde ***staatsman*** of ***staatsvrou*** word losweg toegepas op enige staatshoof, enige senior politieke figuur, of enigeen wat op 'n gegewe oomblik staatsmanskaplike kwaliteite vertoon.

## Aanhalings 
*Aristoteles – "Van mees dringende belang vir die staatsman is die opbou van 'n sekere morele karakter in sy medeburgers, naamlik 'n toegeneëntheid jeens deugsaamheid en uitvoering van deugsame aksies."
*Harry S. Truman – "'n Politikus is 'n man wat regering verstaan. 'n Staatsman is 'n politikus wat reeds 15 jaar oorlede is."
*Henry Kissinger – "Die plig van die staatsman is om die gaping tussen ervaring en visie te oorbrug."
*Henry Kissinger – "Die taak van staatsmanne is om kompleksiteite op te los, en nie te oordink nie."
*''London's Evening News'', 21 Julie 1960 – "Voortaan word 'n nuwe woord benodig. Vermoedelik sal ons haar 'n Staatsvrou moet noem. Dit is die *suffragette* se droom wat bewaarheid word." (Kommentaar op Sirimavo Bandaranaike se verkiesing tot eersteminister van Sri Lanka, die wêreld se eerste verkose vroueregeringsleier, alhoewel ander vrouestaats- en regeringshoofde en ander vroulike politieke leiers voorheen reeds na verwys is as "staatsmanne".)
*Milton Friedman – "Een man se opportunisme is 'n ander man se staatsmanskap."
*Otto von Bismarck – "Ek beskou selfs 'n seëvierende oorlog as 'n euwel, waarvan nasies danksy staatsmanskap verlos moet word."
*James Freeman Clarke – "'n Politikus bedink die volgende verkiesings&nbsp;— die staatsman bedink die opvolgende geslagte."
*Michail Gorbatsjof – "Wat is die verskil tussen 'n staatsman en 'n politikus?... 'n Staatsman doen wat hy glo in beste belang van sy land is, 'n politikus doen wat mees geskik is vir sy herverkiesing."

## Kyk ook 
* Leier
Wilhelm II van Duitsland

**Wilhelm II** uit die dinastie Hohenzollern, volle naam **Friedrich Wilhelm Viktor Albert van Pruise**, (* 27 Januarie 1859 in Berlyn, Duitsland; † 4 Junie 1941 in Doorn, Nederland) het tussen 1888 en 1918 as die laaste Duitse keiser en koning van Pruise geregeer. 

Wilhelm was die kleinseun van die eerste keiser Wilhelm I en die seun van Friedrich III wat in 1888 ná 'n regeringstyd van slegs 99 dae aan 'n siekte gesterf het sodat Wilhelm reeds op 29-jarige leeftyd die keisertroon bestyg het.

Met sy tradisionele opvatting aangaande die keiserdom het Wilhelm min begrip getoon vir 'n moderne konstitusionele monargie. Sy dikwels opruiende toesprake het reeds op baie van sy tydgenote 'n negatiewe indruk gelaat - eers ná 'n mislukte onderhoud in 1908 het hy 'n meer gereserveerde houding ingeneem. Sy reislus is as onblusbaar beskou, maar dit was veral sy neiging om orals in die buiteland in historiese en offisierskostuums op te tree wat vir baie vreemd opgeval het. Sy oordrewe geldingsdrang word dikwels met 'n gebrek aan selfversekerdheid verklaar - sy linkerarm is by sy geboorte beskadig, en hierdie liggaamlike gebrek het emosionele en psigiese pyn meegebring.

Eers in Oktober 1918 het Wilhelm onder druk van die Eerste Wêreldoorlog ingestem tot konstitusionele hervormings waarvolgens die rykskanselier as regeringsleier die vertroue van die parlement sou benodig. Op 9 November 1918 het rykskanselier Max van Baden die vrywillige uittrede van Wilhelm II as heerser en dié van sy seun as troonopvolger aangekondig - 'n verklaring waartoe die kanselier nie amptelik gemagtig was nie. Dit was 'n poging van sy kant af om die ontevrede bevolking te kalmeer en 'n positiewe indruk op die buiteland te laat waar die keiser baie ongewild geraak het. Wilhelm II het destyds sedert 29 Oktober in die Duitse militêre hoofkwartier in Spa, België gebly en het van daar regstreeks in ballingskap na Nederland gegaan. Hier het hy tot en met sy afsterwe in 1941 in Doorn gewoon.

## Sien ook 
* Kruger-telegram
* Wilhelminisme
.hm

100px|regs|

**.hm** is die agtervoegsel van domeinname van webtuistes in die Heard- en McDonaldeilande. Die eilandgroep is onbewoonde en onherbergsaam. Tog het dit (vir onduidelike redes) 'n eie topvlakdomein gekry.

## Sien ook 
* Lys van Internettopvlakdomeine
* ISO 3166-2:HM

## Eksterne skakels 
*IANA se inligting
Shenyang

**Shenyang** (Chinees: 沈阳 *Shěnyáng shì*, Mongools: *Mukden*, 奉天) is 'n stad in China met 'n bevolking van 7&nbsp;760&nbsp;000. Shenyang is 'n sub-provinsiale stad in Noord-China.
.hk

100px|regs|

**.hk** is die agtervoegsel van domeinname in Hongkong. 

.hk-domeinname word deur die *Hong Kong Domain Name Registration Company* uitgegee. Hulle is ook aanspreeklik is vir die '.hk'-topvlakdomein.

## Sien ook 
* Lys van Internettopvlakdomeine
* ISO 3166-2:HK

## Eksterne skakels 
* Registrateur vir die .hk-domeine
Papeete

**Papeete** is die hoofstad en grootste stad van die eilandnasie Frans-Polinesië op die eiland Tahiti, 'n oorsese gebied van Frankryk in die Stille Oseaan en Oseanië. Die stad het 'n bevolking van 25&nbsp;769 in 2012 gehad en 'n oppervlakte van 17,4&nbsp;km².

## Eksterne skakels 
*  Amptelike webwerf
Nouméa

**Nouméa** is die hoofstad en grootste stad van die eilandnasie Nieu-Kaledonië op die eiland Grande Terre, 'n oorsese gebied van Frankryk. Die stad het 'n bevolking van 97&nbsp;579 in 2009 gehad en het 'n oppervlakte van 45&nbsp;km².
Moçâmedes

**Moçâmedes** (tussen 1985 en 2016 *Namibe*) is die hoofstad van die Namibe-provinsie in Angola. Die stad het 'n bevolking van 92&nbsp;609 in 2010 gehad. Namibe het 'n koel, droë klimaat en woestynplantegroei as gevolg van sy nabyheid aan die Namibwoestyn.

## Geskiedenis 
'n Verskeidenheid rotstekeninge en ander vondse dui op 'n prehistoriese nedersetting in Moçâmedes.

Die dorp is in 1840 gestig deur Portugese kolonialiste. Die stigter van die stad word beskou as Bernardino Freire de Figueiredo Abreu e Castro van die Portugese gebied Trás-os-Montes, wat die dorp geskep het met veral Portugese setlaars uit die Brasiliaanse Pernambuco.

Tussen 1985 en 2016 was die amptelike naam van die stad Namibe, voorheen en sedertdien het dit die Portugese pleknaam Moçâmedes (ook *Mossamedes* geskryf) gedra.

## Bestuur 
Moçâmedes is die setel van 'n gelyknamige distrik (Municipio) in die provinsie Namibe, Moçâmedes is ook die hoofstad hiervan.
Die distrikskomitee bestaan uit drie munisipaliteite (Comunas):
* Bentiaba
* Lucira
* Namibe

## Vervoer 
duimnael|links|Die hawe van Moçâmedes in 2009
Moçâmedes is naas Luanda en Lobito die derde grootste hawe in die land. Moçâmedes is die beginpunt van die Namibe-hoofweg. Die vliegveld is in 1978 na die Russiese ruimtevaarder Joeri Gagarin genoem, en die lughawe is heropen nadat omvattende opknappingswerk in September 2013 voltooi is.

## Verwysings 
## Eksterne skakels 
*
Ondjiva

**Ondjiva** (voor-1975 ''Pereira d'Eça'') is die hoofstad van die Cunene-provinsie in Angola. Die dorp is ook een van die grootse dorpe in die land en het 'n bevolking van 19&nbsp;602 in 2010 gehad.

## Verwysings
Adamstown

**Adamstown** is die hoofstad en grootste nedersetting op die eiland Pitcairn, 'n deel van die Verenigde Koninkryk. Die stad het 'n bevolking van 48 in 2007 gehad en 'n oppervlakte van 4,6&nbsp;km². Die stad is die kleinste hoofstad in die wêreld.
Ioniese See

Die **Ioniese See** (Italiaans: *Mar Ionio*, Grieks: **Ιóνιo Πέλαγoς**, *Ionio Pelagos*; Albanees: *Deti Ion*) is 'n gedeelte van die Middellandse See wat deur Italië begrens word aan die westekant, Griekeland aan die oostekant en Albanië na die noorde. Na die suide word dit verbind met die Middellandse See.

## Eksterne skakels
Xi'an

'''Xi'an'* (Chinees: 西安市 *Xī’ān Shì'') is 'n stad in China met 'n bevolking van 8&nbsp;252&nbsp;000 inwoners en 'n oppervlakte van 9&nbsp;983&nbsp;km². Xi'an is 'n sub-provinsiale stad in sentraal-China. Die stad is bekend vir die terrakotta-soldate in die mausoleum van die Chinese keiser Qin Shi Huang.
Wilhelminisme

duimnael|regs|200px|Keiser Wilhelm II. Skildery deur Max Koner
duimnael|regs|200px|'n Punthelm van die Pruisiese polisie
Die term **Wilhelminisme** (dikwels ook Wilhelminiese tydperk genoem) verwys na die regeringstyd van die Duitse keiser Wilhelm II (1888 tot 1918) wat deur 'n aantal spesifieke politieke, sosiale en kulturele uitdrukkingsvorme gekenmerk word.

Tiperend van die tydperk was veral die naasbestaan van dinamiese moderniteit op die gebied van wetenskappe en tegnologie en romantiserende en reaksionêre tendense in die politieke en maatskaplike sfeer. Duitsland het in hierdie periode tot een van die gevorderdste nywerheidslande ontwikkel en is as die toonaangewende land ten opsigte van natuurwetenskap en tegniek beskou.

Die voorindustriële maatskaplike strukture het nogtans byna onveranderd voortbestaan. Die sosiale lewe was op die adel en in besonderheid die adellike offisierskorps gefokus, en welvarende burgers het hulle lewenstyl by hierdie heersende elite aangepas. Militarisme en oordrewe nasionalisme was twee groot tendense in die Duitse samelewing, terwyl die kunslewe, wat deur die staat bevorder is, deur historisme, oorlading en teatrale elemente oorheers is. Dikwels word die sogenaamde "Wilhelminiese styl" in Duitsland met die nuwe barokstyl vereenselwig.

Ondanks alle beperkings en tekortkomings was fundamentele burgerregte in die Wilhelminiese tydperk genoeg gewaarborg om in alle lewensterreine ook kritiese stemme te laat opgaan wat hulle in opposisie tot die heersende opvattings gevind het.
Ambriz

**Ambriz** is 'n nedersetting in die Bengo-provinsie in Angola. Die stad het 'n bevolking van 25&nbsp;392 in 2010 gehad.

## Verwysings
Sias Reinecke

**Sias Reinecke** (23 April 1940 - 8 Oktober 1982) was 'n legendariese Afrikaanse sanger wat ook deel van die sanggroep Groep Twee was. Hy is bekend vir treffers soos "Sproetjies", "Die seewind bring heimwee", "Klein Karoo", "Dink jy darem nog aan my" en "Wie sal kom nagsê". Reinecke wat in Randfontein woonagtig was, is op die ouderdom van 42 jaar aan 'n hartaanval oorlede terwyl hy op toer was en pas ná 'n optrede op Amersfoort. Hy is op 12 Oktober vanuit die Gereformeerde kerk Randfontein, waarvan hy lidmaat was, begrawe. Ds. L.J.J. Coetzee het die diens gelei. Hy het nog die Saterdagaand voor sy dood tydens 'n gemeentegeleentheid van GK Randfontein opgetree en die vorige Saterdag op die Afrikaanse musiekfees in Roodepoort. Reinecke het vyf kinders gehad, van wie die jongste, Dirkie, vyf jaar oud was ten tyde van sy pa se dood.

## Sien ook 
* Afrikaanse musiek
* Lys van Suid-Afrikaanse musikale kunstenaars

## Verwysings
Cusco

duimnael|links|Kaart van Cusco in 1860

**Cusco** (ook **Cuzco**, in Quechua **Qusqu** of **Qosqo**) is die hoofstad van die gelyknamige provinsie in die Peruviaanse Andes-hooglandsgebied. Die stad is 3&nbsp;399 m bo seespieël geleë en het ongeveer 358&nbsp;000 inwoners. Dit is ook die oord van 'n aartsbiskop en 'n universiteit.

Die stad se gevarieerde geskiedenis as hoofstad van die Inkas, die besienswaardighede in die omgewing en die landskap in die midde van die Andes gebergtes, maak dit 'n aantrekkingspunt vir vele toeriste. As uitgangspunt na die Inka-ruines van Machu Picchu het Cusco wêreldwyd bekend geword. Die stad Cusco is in 1983 deur UNESCO as 'n wêrelderfenisgebied gelys.

## Eksterne skakels 
*   Amptelike UNESCO bladsy
Acts of Union 1800

[duimnael|[Vlag van die Verenigde Koninkryk|Vlag van die Verenigde Koninkryk van Groot-Brittanje en Ierland (Union Jack)]]
duimnael|Vlag van die Koninkryk van Groot-Brittanje (Union Vlag)
duimnael|Vlag van die Koninkryk van Ierland (St. Patrick's Cross)

Die **Acts of Union 1800** (Uniewette, soms verkeerdelik die *Act of Union 1801* genoem) was Parlementêre Wette wat in 1800 deur onderskeidelik die Parlement van Engeland en die Parlement van Ierland aanvaar is. Die wette het die Treaty of Union (Verdrag van Vereniging) wat tussen die twee state onderhandel is, geïmplementeer. Die wette het op 1 Januarie 1801 van krag geword. Die wet van 1800 is in 1962 afgeskaf en die eiland Ierland word in Noord-Ierland (Verenigde Koninkryk en die Republiek van Ierland verdeel.

Die wette het 'n nuwe staat geskep, die Verenigde Koninkryk van Groot-Brittanje en Ierland, deur die Koninkryk van Groot-Brittanje (sedert die Acts of Union 1707 gestig deur die Koninkryk van Engeland en die Koninkryk van Skotland) en die Koninkryk van Ierland saam te smelt. Die lande het reeds sedert die *Crown of Ireland Act* (Wet van die Ierse Krone) in 1542 'n monarg gedeel, maar het tot met die vankragwording van die Uniewette soewereine parlemente gehandhaaf. Wallis was reeds sedert die aanvaarding van die *Laws in Wales Acts 1535 and 1542* deel van die Engelse staat. Die *Crown of Ireland Act 1542*, was 'n wet van die Ierse parlement wat bepaal het dat koning Hendrik VIII van Engeland en sy opvolgers ook die Konings van Ierland sou wees. Eers in 1800 sou die *Acts of Union 1800* die Koninkryk van Ierland en die Koninkryk van Groot-Brittanje verenig om die Verenigde Koninkryk van Groot-Brittanje en Ierland te vorm.

Die *Acts of Union 1800* het die parlemente in Ierland en Groot-Brittanje ontbind en dit vervang met 'n nuwe Parlement van Groot-Brittanje en Ierland, gesetel te Westminster, die voormalige tuiste van die Engelse Parlement. Daar word na die samesmelting as die *Union of the Parliaments* verwys.

## Agtergrond 
Pogings was vroeër sedert 1541 en 1603 aangewend om die lande met parlementêre wette polities te verenig, maar hierdie stel wette was die eerste met die nodige politieke ondersteuning, al was dit vir verskillende redes.

## Verwysings 
*  Ward, Alan J. *The Irish Constitutional Tradition: Responsible Government and Modern Ireland 1782–1992*. Irish Academic Press, 1994.
*  Lalor, Brian (ed). *The Encyclopaedia of Ireland*. Gill & Macmillan, Dublin, Ireland, 2003. , p7

## Eksterne skakels 
*  *Acts of Union Virtual Library*
*  *Acts of Union – complete original text* 
*  *Ireland 1798–1921*
*  *Acts of Union (Ireland) 1800*
*  *Crown of Ireland Act 1542*
*  *Union with Ireland Act 1800*
Antwerpen (provinsie)

**Antwerpen** (Nederlands: *Antwerpen*, Frans: *Anvers*, Duits: *Antwerpen*) is 'n Belgiese provinsie in Vlaandere. Die provinsie het 'n bevolking van sowat 1&nbsp;911&nbsp;000 in 2023 gehad en beslaan 'n oppervlakte van 2&nbsp;876&nbsp;km² met 'n bevolkingsdigtheid van 664 per km². Die hoofstad is die gelyknamige stad Antwerpen.

Antwerpen lê in die noorde van België en grens aan die Nederlandse provinsies Noord-Brabant en (vir 'n stukkie) Zeeland. In die provinsie word Nederlands en variante van Brabants gepraat.

Antwerpen lê grotendeels in die Kempen. Deur die linker deel van die provinsie vloei die Skelde. Die hoogste punt is die Beerzelberg (52 meter bo seevlak) in die munisipaliteit Putte.

## Administratiewe indeling 
Antwerpen is in administratiewe opsig in drie arrondissemente verdeel:
* Arrondissement Antwerpen
* Arrondissement Mechelen
* Arrondissement Turnhout

Die arrondissimente is in 67 munisipaliteite verdeel.

links|duimnael|Kaart van die arrondissemente en munisipaliteite

## Verwysings 
## Eksterne skakels 
*  Amptelike webwerf van die provinsie Antwerpen
Alofi

**Alofi** is die hoofstad en grootste stad van Niue, 'n selfregerende eilandnasie in vrye assosiasie met Nieu-Seeland in die Stille Oseaan en Oseanië. Die stad het 'n bevolking van 1&nbsp;611 in 2011 gehad en 'n oppervlakte van 46,48&nbsp;km². Dit is ook verreweg die grootste nedersetting op die eiland.

## Eksterne skakels
Vlaams-Brabant

**Vlaams-Brabant** (Nederlands: *Vlaams-Brabant*, Frans: *Brabant flamand*, Duits: *Flämisch-Brabant*) is 'n Belgiese provinsie in Vlaandere. Die provinsie het 'n bevolking van sowat 1&nbsp;187&nbsp;000 in 2023 gehad en beslaan 'n oppervlakte van 2&nbsp;118&nbsp;km² met 'n bevolkingsdigtheid van 561 per km². Die hoofstad is Leuven.

Vlaams-Brabant lê in die midde van België, teenoor Waals-Brabant, en omring die Brusselse Hoofstedelike Gewes. In die provinsie word Nederlands en Brabants gepraat.

Die ooste van Vlaams-Brabant behoort tot die Haspengouw. Die hoogste punt lê in die dorp Walshoutem (137 m) in die munisipaliteit Landen.

## Administratiewe indeling 
Vlaams-Brabant is in administratiewe opsig in twee arrondissemente verdeel:
* Arrondissement Halle-Vilvoorde
* Arrondissement Leuven

Die arrondissimente is in 63 munisipaliteite verdeel.

links|duimnael|Kaart van die arrondissemente en munisipaliteite

## Verwysings 
## Eksterne skakels 
*  Amptelike webwerf van die provinsie Vlaams-Brabant
Sezela

**Sezela** is 'n klein kusdorp met 'n groot suikermeule in suidelike KwaZulu-Natal, Suid-Afrika.

## Sien ook 
* Lys van dorpe in Suid-Afrika

## Verwysings
Luena

**Luena** ook **Lwena** (voor-1975 *Vila Luso*) is die hoofstad van die Moxico-provinsie in Angola. Die stad het 'n bevolking van 86&nbsp;784 in 2010 gehad.

## Verwysings
Nongoma

**Nongoma** is 'n klein dorp, en die setel van die Nongoma Plaaslike Munisipaliteit, in die noordooste van KwaZulu-Natal, Suid-Afrika. Dit lê sowat 300&nbsp;km noord van Durban en 56&nbsp;km van Ulundi, die hoofstad van Zululand. Die dorp het in 2011 'n bevolking van 7&nbsp;629 gehad. Die R618-streeksroete gaan deur die dorp.

## Geskiedenis 
Die dorpie het ontstaan toe 'n magistraatskantoor in 1887 hier gestig is. Die plaaslike naam is *kwaNongoma* (die plek van die wiggelaar). Die wiggelaar verwys na koning Zwide, hoof van die Ndwandwe.

## Distrik 
Die distrik is 2 180&nbsp;km2 groot en gemengde boerdery word beoefen.

## Sien ook 
* Lys van dorpe in Suid-Afrika

## Bronne 
* 

## Verwysings
Pinetown

**Pinetown** is 'n stad, 16&nbsp;km wes van Durban, en lê weerskante van die N3-hoofweg in KwaZulu-Natal, Suid-Afrika.

## Geskiedenis 
Die dorp voer sy oorsprong terug na 'n skofpos vir poskoetse en togryers tussen Durban en Pietermaritzburg. Die skofpos, die Wayside Hotel, is in 1849 op 'n deel van die plaas Soutrivierpoort wat AK Murray gekoop het, opgerig. Die dorp is net hierna uitgelê en is vernoem na Benjamin Pine, goewerneur van Natal. Munisipale status is in 1942 en stadstatus is in 1949 toegeken.

## Uitleg
[links|duimnael|Die wisselaar te Paradise Valley, Pinetown, wat die King Cetshwayo-hoofweg met die [N3 (Suid-Afrika)|N3-hoofweg verbind]]
Die sentrale besigheidsdistrik lê weerskante van Josiah Gumedeweg, waar Pinetown Girls' High School ook geleë is. Die roete van die Comrades-ultramaraton, wat die bekende Fields- en Cowiesheuwels met mekaar verbind, volg ook hierdie hoofstraat.

Parke en reservate sluit in die Sarnia Japannese Tuin, Lahee Park, Gibakloof-bergfietspark, Paradise Valley en die aanliggende New Germany-natuurreservaat. Die Mlazirivier vloei aan die suidekant van die stad. Die N3- sowel as King Cetshwayo-hoofweë loop deur die stad, en word deur 'n wisselaar met mekaar verbind.

## Sien ook 
* Pinetown (kiesafdeling)
* Lys van dorpe in Suid-Afrika
Provinsies van België

250px|duimnael|Die Belgiese provinsies (in die Nederlandse taal)
**België het tien provinsies**: vyf in die Vlaamse Gewes en vyf in die Waalse Gewes. Die Brusselse Hoofstedelike Gewes het nie provinsies nie.

## Statistiese gegewens 
Gegewens oor die bevolking (afgerond), oppervlakte en bevolkingsdigtheid van die provinsies.

|}

## Sien ook 
* België - Gemeenskappe, geweste en provinsies
* Gemeenskap (België)
* Gewes (België)

## Verwysings 
## Eksterne skakels 
*  Provincies, belgium.be
Hamilton, Bermuda

: *Hierdie artikel handel oor die hoofstad van Bermuda. Vir ander bedoelings, sien gerus Hamilton (dubbelsinnig).*

**Hamilton** is die hoofstad en naasgrootste stad van die eilandnasie Bermuda, 'n Britse oorsese gebied in Noord-Amerika en die Atlantiese Oseaan. Die stad het 'n bevolking van 854 in 2016 gehad en het 'n oppervlakte van 0,7&nbsp;km². Hamilton dien sedert 1815 as hoofstad van Bermuda, toe dit St. George’s, nou dié eilandgebied se grootste stad, as hoofstad vervang het. Beide sy oppervlakte en bevolking is van die kleinste van enige hoofstad wêreldwyd en vergelykbaar met die Vatikaanstad. Daarbenewens is dit een van die duurste stede volgens lewenskoste. Hamilton lok jaarliks baie toeriste, veral van passasierskepe.

## Eksterne skakels 
*  
*  Amptelike webwerf van Hamilton 
*
Laws in Wales Acts 1535 and 1542

[duimnael|200px|[Vlag van Engeland]]
[duimnael|200px|Destydse [vlag van Wallis]]

Die **Laws in Wales Acts 1535 and 1542** (Wallies: *Y Deddfau Cyfreithiau yng Nhgymru 1535 a 1542*; Uniewette) was twee Parlementêre Wette wat in 1535 en 1542 deur onderskeidelik die Parlement van Engeland en die Parlement van Wallis aanvaar is. Die wette het die Treaty of Union (Verdrag van Vereniging) wat tussen die twee state onderhandel is, geïmplementeer. Die wette het in 1535 en in 1542 in krag getree. Daarmee is die Prinsdom van Wallis by die Koninkryk van Engeland ingelyf. Die wet van 1535 is op 21 Desember 1993 en die wet van 1542 is op 3 Januarie 1995 afgeskaf en Wallis het 'n outonome land binne die Verenigde Koninkryk geword.

## 'n Nuwe Walliese Parlement 
In 1999, na byna vyf eeue, is 'n Walliese parlement geopen nadat 'n referendum in Wallis op 18 September 1997 ten gunste daarvan was. Die nuwe parlement het nie dieselfde magte as die ou Walliese parlement nie, aangesien Wallis 'n lidland van die Verenigde Koninkryk bly.

## Verwysings 
*  Davies, John (1994), *A history of Wales*. London: Penguin. .
*  Williams, Glanmor (1993), *Renewal and reformation : Wales, c.1415–1642*. Oxford : Oxford University Press. .
*  Williams, W. Ogwen (1971), "The union of England and Wales". In A. J. Roderick (Ed.), *Wales through the ages : volume II, Modern Wales, from 1485 to the beginning of the 20th century*, pp.16–23. Llandybïe : Christopher Davies (Publishers) Ltd. .

## Eksterne skakels 
*  *Full text of the 1535 Act* 
*  *Full text of the 1542 Act* 
*  *Laws in Wales Act 1535*
*  *Laws in Wales Act 1542*
Ulundi

duimnael|links|260px|Die Emakhosini-monument naby Ulundi.

**Ulundi** (wat beteken "die hoë plek") is die hoofstad van die Zululand-distriksmunisipaliteit en vorige hoofstad (saam met Pietermaritzburg) van KwaZulu-Natal, Suid-Afrika. Die dorp het 'n bevolking van 19&nbsp;840 in 2011 gehad.

## Geskiedenis 
In 1873 het Cetshwayo koning van die Zoeloes geword. Hy het sy kraal op die vlakte, naby die plek waar sy pa Mpande se kraal was, gebou en dit oNdini genoem. Ulundi is ook die plek waar die Anglo-Zoeloe-oorlog in 'n besliste nederlaag vir die Zoeloes geëindig het.

In Februarie 1879 neem Eugène Bonaparte, die seun van keiser Napoléon III van Frankryk, deel aan 'n Engelse ekspedisie na Afrika. Dit sou sy aansien verhoog en hom help om later die Franse troon te kan bestyg. Op 'n verkenningstog word hy egter deur die Zoeloes in 'n hinderlaag gelei en deur 18 spiese te Ulundi gedood.

Die baie belangrike steenkoolspoorlyn na Richardsbaai loop deur Ulundi.

## Sien ook 
* Lys van dorpe in Suid-Afrika

## Verwysings 
* Op Pad in Suid-Afrika. B.P.J. Erasmus. 1995.
Oos-Vlaandere

**Oos-Vlaandere** (Nederlands: *Oost-Vlaanderen*, Frans: *Flandre-Orientale*, Duits: *Ostflandern*) is 'n Belgiese provinsie in Vlaandere. Die provinsie het 'n bevolking van sowat 1&nbsp;561&nbsp;000 in 2023 gehad en beslaan 'n oppervlakte van 3&nbsp;007&nbsp;km² met 'n bevolkingsdigtheid van 519 per km². Die hoofstad is Gent.

Oos-Vlaandere lê in die noordweste van België en grens aan die Nederlandse provinsie Zeeland. In die provinsie word Nederlands gepraat. Daar is twee dialekte in die provinsie: Oos-Vlaamse en Brabants (in die Denderstreek).

In die suide lê die Vlaamse Ardenne. Deur die provinsie vloei die Schelderivier (Skelde), die Leie en die Dender.  Die hoogste punt is die Hotondberg (150&nbsp;m) in die Vlaamse Ardenne ('n groene en heuwelachtige landskap) op die grens van die munisipaliteite Ronse en Kluisbergen.

## Administratiewe indeling 
Oos-Vlaandere is in administratiewe opsig in ses arrondissemente verdeel:
* Arrondissement Aalst
* Arrondissement Dendermonde
* Arrondissement Eeklo
* Arrondissement Gent
* Arrondissement Oudenaarde
* Arrondissement Sint-Niklaas

Die arrondissimente is in 55 munisipaliteite verdeel.

links|duimnael|Kaart van die arrondissemente en munisipaliteite

## Verwysings 
## Eksterne skakels 
*  Amptelike webwerf van die provinsie Oos-Vlaandere
Wes-Vlaandere

**Wes-Vlaandere** (Nederlands: *West-Vlaanderen*, Frans: *Flandre-Occidentale*, Duits: *Westflandern*, Wes-Vlaams: *West-Vloandern*) is 'n Belgiese provinsie in Vlaandere. Die provinsie het 'n bevolking van sowat 1&nbsp;220&nbsp;000 in 2023 gehad en beslaan 'n oppervlakte van 3&nbsp;197&nbsp;km² met 'n bevolkingsdigtheid van 382 per km². Die hoofstad is Brugge.

Wes-Vlaandere lê in die uiterste noordweste van België en grens in die noorde aan die Nederlandse provinsie Zeeland, in die noordweste aan die Noordsee en in die suidweste (en 'n stukkie in die suide) aan die Franse gewes Nord-Pas-de-Calais. In Wes-Vlaandere word Nederlands en Wes-Vlaams gepraat.

In die uiterste suidweste lê die Wes-Vlaamse Heuwelland. Deur die provinsie vloei die IJzer- en Leieriviere. Die hoogste punt is die Kemmelberg (156 m) in die munisipaliteit Heuvelland in die Wes-Vlaamse Heuwelland.

## Administratiewe indeling 
Wes-Vlaandere is in administratiewe opsig in agt arrondissemente verdeel:
* Arrondissement Brugge
* Arrondissement Diksmuide
* Arrondissement Ieper
* Arrondissement Kortrijk
* Arrondissement Oostende
* Arrondissement Roeselare
* Arrondissement Tielt
* Arrondissement Veurne

Die arrondissimente is in 62 munisipaliteite verdeel.

links|duimnael|Kaart van die arrondissemente en munisipaliteite

## Verwysings 
## Eksterne skakels 
*  Amptelike webwerf van die provinsie Wes-Vlaandere
Eshowe

**Eshowe** is die oudste Europese nedersetting in Zoeloeland. Dit lê in die KwaZulu-Natal-provinsie, Suid-Afrika, 26&nbsp;km noordwes van Gingindlovu. Die dorp lê op 'n plato wat 500&nbsp;m hoër is as die vogtige kusvlakte; dit is die rede waarom die Zoeloes sê dat dit altyd koel is in Eshowe. Die dorp het 'n bevolking van 14&nbsp;744 in 2011 gehad.

## Geskiedenis 
Die dorp het in 1887 begin as die standplaas van die landdros toe Zoeloeland deur Brittanje geannekseer is en Eshowe die hoofstad geword het. Eshowe is in 1915 tot 'n dorp en in 1954 tot 'n munisipaliteit verklaar. Eshowe se geskiedenis is egter ouer as 1887. Reeds in 1860 het Zoeloekoning Cetshwayo 'n kraal in die gebied gebou wat hy *Eziqwaqweni* ('die plek van die rowers') genoem het. Hy het ook vir eerwaarde Ommund Oftebro 'n sendeling van Noorweë, toestemming verleen om 'n sendingstasie te stig. Die stasie was KwaMondi genoem ('die plek van Mondi'). Mondi is 'n Zoeloevervorming van Oftebro se voornaam.

In 1879, tydens die Anglo-Zoeloe-oorlog het die Britse magte die sendingstasie beset. Hulle het beplan om die Zoeloemagte by Ulundi hiervandaan aan te val. Ulundi was sowat 100&nbsp;km verder. Die Zoeloes het egter die Britse magte in Eshowe vir 10 weke beleër. Die beleg is op 3 April 1879 deur lord Chelmsford en sy magte opgehef. Die Zoeloes kon tog daarin slaag om die sendingstasie af te brand.

## Distrik 
Die distrik is 1 770&nbsp;km² groot en suikerriet is die belangrikste ekonomiese aktiwiteit.

## Hier gebore 
*Malusi Gigaba

## Sien ook 
* Lys van dorpe in Suid-Afrika

## Bronne 
* Op Pad in Suid-Afrika. B.P.J. Erasmus. 1995. 

## Eksterne skakels
Chengdu

**Chengdu** (Chinees: 成都市 ''Ch'eng-tu Shì'') is 'n sub-provinsiale stad in Sentraal-China met 'n bevolking van 11&nbsp;000&nbsp;670 en 'n oppervlakte van 12&nbsp;390&nbsp;km².

Chengdu was een van die gasheerstede tydens die Vrouesokkerwêreldbeker 2007.

## Verwysings 
*
Hluhluwe

**Hluhluwe** is 'n klein dorp in die Groot Vyf Hlabisa Plaaslike Munisipaliteit in die noordooste van KwaZulu-Natal, Suid-Afrika. Die dorp het 'n bevolking van 3&nbsp;830 in 2011 gehad. Die dorpie is 46&nbsp;km noord van Mtubatuba. Daar is ook 'n landingstrook vir ligte vliegtuie. Die dorpie bied toegang tot die Hluhluwe-Imfolozi- en die iSimangaliso-vleilandparke.

## Distrik 
Die belangrikste gewasse wat verbou word is pynappels, suiker, sisal en hout.

## Sien ook 
* Lys van dorpe in Suid-Afrika

## Verwysings 
* Op Pad in Suid-Afrika. B.P.J. Erasmus. 1995.
New Haven

[duimnael|links|[Yale-universiteit: Die binnehof van Calhoun College in Desember]]
duimnael|links|...en in April

**New Haven** is die tweede grootste munisipaliteit in Connecticut (ná Bridgeport en net voor Hartford) en die sesde grootste munisipaliteit in Nieu-Engeland met 'n kernbevolking van omtrent 123&nbsp;000 mense. "New Haven" kan ook verwys na die breër Groter New Haven gebied, waar bykans 600&nbsp;000 inwoners in die onmiddellike omgewing tuis is. Dit is geleë in New Haven county, aan die New Haven hawe, op die noordkus van die Long Island see-engte.

'n Jaar na dorpstigting in 1638, is agt strate uitgelê in 'n roostervorm van vier by vier strate, om sodoende die  "Negepleinplan" te vorm, soos dit tans bekend is, wat deur die Amerikaanse Instituut vir Gesertifiseerde Beplanners erken word as 'n Nasionaalhistoriese beplanningsmylpaal. Die sentrale gemeenskapsblok, die New Haven brink is 'n plein van 6&nbsp;ha, tans 'n Nasionaalhistoriese landmerk en die sentrum van die New Haven stadskern.

New Haven het die eerste openbare boomplantingsprogram in Amerika uitgevoer, wat later 'n lowerbedekking van volgroeide bome sou vorm, wat sekere groot Elms insluit. Dit het aan New Haven die bynaam "Die Elmstad" besorg.

Die stad is die tuiste van Yale-universiteit. Die universiteit maak 'n integrale deel uit van die stadsekonomie, deurdat dit onder meer New Haven se grootste belastingbetaler en werkgewer is, soos uitgewys in die 2010 Stadsrede van die Burgemeester. Mediese sorg (hospitale en biotegnologie), professionele dienste (geregtelik, argiteksbeplanning, bemarking en ingenieurswese), finansiële dienste en kleinhandel dra ook by om die bedryfsbasis van die stad te skep. Sedert die mid-1990's, het die stadskern ekstensiewe herlewing ondergaan.

## Verwysings
Hagåtña

**Hagåtña** (voorheen *Agana*) is die hoofstad en grootste stad van die eilandnasie Guam, 'n eilandgebied van die Verenigde State van Amerika. Die stad het 'n bevolking van 1&nbsp;100 in 2000 gehad en het 'n oppervlakte van 2,6&nbsp;km². Die stad is 1668 deur Spanjaarde as Agana gestig en is die oudste Europese stad in die Stille Oseaan en Oseanië. 1998 is die naam volgens die uitspraak deur die plaaslike bevolking ná Hagåtña verander.
Saipan

**Saipan** is die hoofstad en grootste stad van die eilandnasie Noordelike Mariana-eilande op die eiland Saipan, 'n deel van die Verenigde State van Amerika. Die stad het 'n bevolking van 48&nbsp;317 in 2010 gehad en het 'n oppervlakte van 115,38&nbsp;km².
Charlestown, KwaZulu-Natal

**Charlestown** is 'n klein dorpie in die noorde van KwaZulu-Natal, Suid-Afrika. Dit lê tussen Newcastle en Volksrust, en is genoem na sir Charles Mitchell, destydse goewerneur van Natal. 

## Geskiedenis 
Die dorp is in 1889 uitgelê. Die hoofspoorlyn vanaf Durban na Johannesburg het Charlestown in 1891 bereik. President Paul Kruger het geweier dat die spoorlyn die Transvaal binnegaan en daarop aangedring dat die spoorlyn na die destydse Lourenço Marques eers voltooi moes word. Vanaf 1891 tot 1895 was Charlestown die terminus waar reisigers noodgedwonge van vervoermiddel moes verander. Die spoorlyn na die Transvaal is in 1895 voltooi en baie van Charlestown se belangrikheid is daarmee ingeboet.

Die laaste gevegte van die Eerste Vryheidsoorlog het in die omgewing plaasgevind: Ingogohoogte, Laingsnek en Majuba.

## Sien ook 
* Lys van dorpe in Suid-Afrika

## Bron 
* Op Pad in Suid-Afrika. B.P.J. Erasmus. 1995.
Pago Pago

**Pago Pago** (ook **Pango Pango**) is die hoofstad en grootste stad van die eilandnasie Amerikaans-Samoa op die eiland Tutuila, 'n eilandgebied van die Verenigde State van Amerika in die Stille Oseaan en Oseanië. Die stad het 'n bevolking van 3&nbsp;656 in 2010 gehad en het 'n oppervlakte van 141,81&nbsp;km².

Pago Pago is die tuiste van een van die diepste natuurlike diepwaterhawens in die Suid-Stille Oseaan, beskut teen wind en rowwe see, en strategies geleë. Die hawe is ook een van die besbeskermdes in die Suid-Stille Oseaan, wat aan Amerikaans-Samoa 'n natuurlike voordeel gee omdat dit die landing van vis vir verwerking makliker maak. Dit was die tuiste van twee van die grootste tunamaatskappye in die wêreld: Chicken of the Sea en StarKist, wat saam 'n geraamde $445 miljoen in blikkies tuna na die vasteland van die VSA uitgevoer het.  Die totale waarde van vis wat in Pago Pago geland word - sowat $200 000 000 jaarliks - is hoër as in enige ander hawe in enige Amerikaanse staat of gebied.

Pago Pago is die enigste moderne stedelike sentrum in Amerikaans-Samoa, en die hoofhawe van Amerikaans-Samoa.  Dit is ook die tuiste van die territoriale regering, die hele nywerheid en die meeste van die handel in Amerikaans-Samoa. Die Groter Pago Pago Metropolitaanse Gebied omsluit verskeie dorpies wat saamgestring is langs die Pago Pago-hawe. Een van die dorpies heet self Pago Pago, en in 2010 het daardie dorpie 'n bevolking van 3 656 gehad. Die samestellende dorpe is: Utulei, Fagatogo, Malaloa, Pago Pago, Satala en Atu'u. Fagatogo is die middestad, waarna verwys word as "dorp", en is die tuiste van die wetgewer, terwyl die uitvoerende setel in Utulei is. Ook in Fagatogo is die Fono, polisie-afdeling, die hawe van Pago Pago, en baie winkels en hotelle. In 2000 was die Groter Pago Pago-gebied die tuiste van 8 000 inwoners; teen 2010 het die bevolking tot 15 000 toegeneem.

Reënmakerberg (Mount Pioa), wat in Pago Pago geleë is, dra by tot 'n weerpatroon wat daartoe lei dat die stad die hoogste jaarlikse reënval van enige hawe ter wêreld het. Dit staan beskermend oor die oostelike kant van Pago Pago, wat die hawe een van die mees beskutte diepwater-ankerplekke in die Stille Oseaan maak.

Histories het die strategiese ligging van Pago Pago Bay 'n direkte rol gespeel in die politieke skeiding van Wes- en Oos-Samoa. Die aanvanklike rede waarom die VSA in Tutuila belanggestel het, was sy begeerte om Pago Pago-hawe as 'n steenkoolstasie te gebruik. Die dorp het die onderskeiding dat dit die mees suidelike Amerikaanse hoofstad is, en die enigste een wat in die Suidelike Halfrond geleë is.

## Verwysings 
## Eksterne skakels
Nanjing

**Nanjing** (voorheen **Nanking** in Afrikaans; Chinees: 南京市, pinyin: *Nánjīng Shì*) is 'n stad in China met 'n inwonertal van 7&nbsp;713&nbsp;100 en 'n oppervlakte van 6&nbsp;598&nbsp;km². Dit is 'n subprovinsiale stad in Oos-China. 

Die stad was van 1368 tot 1420 die hoofstad van die Chinese Keiserryk, van 1928 tot 1937 van die Republiek China en van 1945 tot 1949 van die Volksrepubliek China. Dit is veral bekend vir die slagting van Chinese burgerlikes deur Japannese magte tydens die Tweede Chinees-Japannese Oorlog, wat op 13 Desember 1937 begin het.
Harding

:*Hierdie artikel handel oor die dorp in Suid-Afrika. Vir ander gebruike, sien Harding (dubbelsinnig).*

**Harding** is 'n dorp in die suidooste van KwaZulu-Natal, Suid-Afrika. Die dorp het 'n bevolking van 9&nbsp;544 in 2011 gehad en is 55&nbsp;km oos van Kokstad.

## Geskiedenis 
Die dorp het ontstaan as 'n militêre buitepos wat in 1874 gestig is nadat Griekwaland-Oos tot die Kaapkolonie geannekseer is deur Brittanje en is na sir Walter Harding vernoem. Harding het in 1911 munisipale status verkry en is vandag die kommersiële sentrum vir die bosbou- en suiweldistrik. 'n Smal spoorlyn het die dorp in 1917 bereik.

## Sien ook 
* Lys van dorpe in Suid-Afrika

## Verwysings 
## Bronnelys 
*
Nathalia Dill

**Nathalia Dill** (24 Maart 1986 &ndash; ), gebore **Nathalia Goyannes Dill Orrico** in Rio de Janeiro, is 'n Brasiliaanse aktrise.

## Eksterne skakels 
* http://www.imdb.com/name/nm3102213/
Jesuïete-gimnasium Vilnius

Die **Jesuïete-gimnasium Vilnius** (Litaus: *Vilniaus jėzuitų gimnazija*) is 'n sekondêre skool vir seuns en meisies in die Litause hoofstad Vilnius wat deur Jesuïete bedryf word en dié Rooms-Katolieke orde se tradisie van onderwys navolg. Die skool is in die oustad van Vilnius geleë.

## Geskiedenis 
Die Jesuïete-gimnasium is oorspronklik reeds in 1570 as *Collegium Vilnense Societati Jesu* deur die Jesuïete-orde gestig.

## Eksterne skakels 
* *Jesuïete-gimnasium Vilnius* (in Litaus)